[{"text_idx": "#000006", "text": "Zer ikusi Gernikan egun batean"}, {"text_idx": "#000007", "text": "Gernikako Arbola eta Batzar Etxea"}, {"text_idx": "#000009", "text": "Batzar Etxea eta Gernikako Arbola"}, {"text_idx": "#000011", "text": "Gernikako Juntetxea Bizkaiko legebiltzar historikoaren egoitza da eta mendeetan zehar lurralde honetako herrien bilgunea izan da."}, {"text_idx": "#000012", "text": "Batzar Etxea haritz foralaren ondoan dago. Tradizio kultural eta etnografiko berean batutako Euskal Herriko lurralde guztien elkargunea da eta era guztietako muga politikoak gainditzen ditu. Gaur egun, ekitaldi bereziak hartzen ditu, hala nola, lehendakariaren edo ahaldun nagusiaren kargu jabetzea eta zin egitea."}, {"text_idx": "#000013", "text": "XVIII. mendean landatutako enbor zaharra zutabedun tenplete baten barruan dago, lorategian. Gaur egunera arte iritsi den arbola zaharrena da (dokumentuetan jasota dago, baina, izan dira antzinakoagoak ere)"}, {"text_idx": "#000015", "text": "1937ko apirilaren 26ra garamatzan museo interaktiboa da, bonbek eta suak Gernika-Lumoko hiribildua hondakin bihurtu zituzten egunera, hain zuzen ere."}, {"text_idx": "#000017", "text": "Bonbardaketaren egunean Gernika-Lumon gertatutakoaren lekuko izan ziren babesleku antiaereoak. Sartu horietako batean eta bizi zeure esperientzia."}, {"text_idx": "#000018", "text": "XX. mendearen erdialdera arte, Gernika-Lumoko astelehenetako asteroko azoka aire zabalean egiten zen. Ez zegoen hura hartzeko esparru itxirik."}, {"text_idx": "#000019", "text": "Zesta-puntak Durangon izan zuen arrakastaren ondorioz, Gernika-Lumon frontoi galant bat eraikitzea erabaki zuten. Frontoia 1963ko ekainean inauguratu zuten. Gernika Jai Alai frontoia Secundino Zuazo arkitekto ospetsuak eraiki zuen. Kartaboi forma du eta bi solairu ditu."}, {"text_idx": "#000020", "text": "Gernika-Lumoko eraikinik zaharrena, 5 mende baino gehiagoko historiaren lekuko da."}, {"text_idx": "#000021", "text": "Gernika-Lumoko Juntetxetik metro gutxira, aldapa piko batean, bere garaian Foru Hiribilduaren hiri-eremuaren eta Lumoko elizatearen jurisdikzioaren arteko muga markatu zuena, Andra Maria eliza altxatzen da. XV. mendearen erdialdean hasi zuten tenplua eraikitzen, garai hartan indarrean zegoen eredu gotikoari jarraituz; hala ere, mende bat geroago, \u201cHallenkirche\u201d sistema aukeratu zuten eraikinerako. Estiloen nahasketa da eliza honen ezaugarri bereizgarrienetako bat: gotikoa aurrealdean, errenazentista barnealdean."}, {"text_idx": "#000022", "text": "Obrak mende bat gehiago behar izan zuen amaitzeko, 1660 inguruan bukatu zuten lana, gutxi gorabehera. Data horretakoak dira korua - estilo errenazentistakoa- eta azken gangen iraulketa, Antonio Ortiz de la Colina hargin kantabriarrak egina."}]